U sklopu projekta „Znanje za sve III“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“ temeljem poziva UP.03.2.1.03 Europskog socijalnog fonda u sklopu Operativnog programa Učinkoviti ljudski potencijali 2014. – 2020., Osnovna škola Zvonka Cara Crikvenica, objavljuje

JAVNI POZIV

za prijavu kandidata

za izvršavanje poslova pomoćnika u nastavi u Osnovnoj školi Zvonka Cara, Crikvenica, na određeno, nepuno radno vrijeme (26 sati tjedno) – jedan (1) izvršitelj.

U sklopu projekta „Znanje za sve III“ raspisuje se javni poziv za izbor pomoćnika u nastavi ( u daljnjem tekstu: pomoćnici ) za učenike s teškoćama u razvoju, a koji su na temelju rješenja o primjerenom programu obrazovanja integrirani u redovni sustav osnovnoškolskog obrazovanja u školama čiji je osnivač Grad Crikvenica.

Pomoćnik je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima, te vršnjacima učenika u razredu i te poslovi specifični za funkcioniranje pojedinih učenika ili skupine učenika.

Pomoćnici će se u okviru projekta „Znanje za sve III“ angažirati u osnovnim školama Grada Crikvenice, a odabir osoba koje će izvršavati poslove pomoćnika izvršit će projektni tim.

Prijaviti se mogu osobe:

- koje imaju minimalno četverogodišnje srednjoškolsko obrazovanje

- protiv kojih nije pokrenut kazneni postupak.

S odabranim pomoćnikom sklopit će se ugovor o radu u trajanju od studenog 2019. godine do srpnja 2020. godine kojima će definirati međusobna prava i obveze.

Uz prijavu na javni poziv, kandidati za pomoćnike dužni su priložiti:

- životopis

- dokaz o stručnoj spremi ( neovjerena preslika)

- dokaz o hrvatskom državljanstvu ( neovjerena preslika domovnice )

- dokaz o nekažnjavanju ( neovjerena preslika uvjerenja o nekažnjavanju – ne starija od 3 mjeseca od dana objave ovog javnog poziva )

- potvrdu ili certifikat o završenom programu edukacije za poslove pomoćnika u minimalnom trajanju od 20 sati ( neovjerena preslika ), ukoliko kandidat ima završen program edukacije za poslove pomoćnika u minimalnom trajanju od 20 sati.

Natjecati se mogu i kandidati koji nemaju završen program edukacije za poslove pomoćnika u minimalnom trajanju od 20 sati uz uvjet da isti završe prije početka rada.

Kandidati koji ostvaruju prednost pri zapošljavanju po posebnim propisima dužni su u prijavi na javni poziv pozvati se na to pravo i imaju prednost u odnosu na ostale kandidate samo pod jednakim uvjetima. Kandidat koji se poziva na pravo prednosti prema Zakonu o hrvatskim braniteljima iz Domovinskog rata i članovima njihovih obitelji treba dostaviti dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji ( „Narodne novine“ broj 121/17 ).

Poveznica:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava dužni su uz prijavu na javni poziv priložiti sve dokaze o ispunjavanju traženih uvjeta, te sve dokaze za ostvarivanje prava prednosti u skladu s posebnim propisima prema kojima isto pravo ostvaruju, dokaz o prestanku radnog odnosa kod posljednjeg poslodavca s naznakom razloga prestanka radnog odnosa i potvrdu Hrvatskog zavoda za zapošljavanje kao dokaz nezaposlenosti.

Prijave se podnose poštanskom pošiljkom na sljedeću adresu:

Osnovna škola Zvonka Cara, Kotorska 13, 51260 Crikvenica s napomenom „Prijava za pomoćnika u nastavi“.

Rok za podnošenje prijava je 5.11.2019. Prijave pristigle nakon navedenog roka neće se uzeti u razmatranje.

Ovaj javni poziv objavljen je na mrežnim stranicama i oglasnoj ploči Osnovne škole Zvonka Cara, Crikvenica i na mrežnim stranicama i oglasnoj ploči Hrvatskog zavoda za zapošljavanje.

Ravnateljica:

\_\_\_\_\_\_\_\_\_\_\_\_\_\_\_\_\_\_

Desiree Pečaver, prof.

KLASA: 112-01/19-04/12

URBROJ: 2107-32-01-19-1